google/wiki40b huggingface dataset:
Oxetán

Príprava

Najbežnejší spôsob prípravy je reakcia 3-chlórpropylacetátu s hydroxidom draselným prebiehajúcej pri 150 až 200 °C.
Výťažok z tákehoto spôsobu prípravy je približne 40%, pretože pri tejto reakcii vzniká množstvo vedľajších produktov.

Paklitaxel

Paklitaxel je prírodne sa vyskytujúca zlúčenina, ktorá obsahuje oxetánový reťazec. Vedci sa začali o paklitaxel zaujímať, kvôli jeho nezvyčajnej štruktúre a jeho úspešnom využití pri liečbe rakoviny. Reťazec oxetánu je podstatná časť štruktúry zlúčeniny, ktorá jej umožnuje naviazať sa na mikrotubuly a zastaviť tak delenie buniek. Vedcom však ešte nie je známe ako prebieha reakcia v prírode, preto ešte niesú paklitaxel schopný syntetizovať.
Hrad Šternberk

Dejiny

Prvá písomná zmienka pochádza z roku 1269, hrad však založil už po polovici 13. storočia Zdeslav zo Šternberka, ktorý sa zaslúžil o odvrátenie vpádu Kumánov v roku 1253, za čo bol odmenený titulom kráľovského čašníka a dostal miestne okolie. Koncom 14. storočia, kedy bol hrad vo vlastníctve litomyšlského biskupa Alberta zo Šternberka, dochádzalo k stavebným úpravám a hrad bol zmenený na biskupskú rezidenciu.
V roku 1397 získal hrad Petr z Kravař, roku 1430 ho obsadili husiti. Od Kravařovcov hrad vyženil Jan Berka z Dubé a Lipé a na začiatku 16. storočia boli na hrade vykonané ďalšie úpravy. Prestavaný hrad v roku 1570 vyženili potomci Jiřího z Poděbrad kniežatá z Minsterberka, ktorí ho vlastnili až do vymretia rodu v polovici 17. storočia. Medzitým hrad za tridsaťročnej vojny značne utrpel.
Na prelome 17. a 18. storočia kúpil hrad knieža Hans Adam I. z Lichtenštejna. Hrad najskôr nebol opravovaný a chátral, avšak po roku 1886 bol regotizovaný a opravený v romantickom duchu. Rodu Lichtenštajnovcov patril hrad až do roku 1945.
FC Baník Prievidza

Klubové rekordy

Najviac odohraných ligových zápasov
139 - Juraj Pekár
116 - Lukáš Sluka
107 - Juraj Viktory
106 - Andrej Turančík
80 - Dušan Bublák
77 - Peter Černák
75 - Ivan Belák
72 - Miroslav Oškrobaný
70 - Lukáš Krško
65 - Vladimír Drozd
60 - Marek Belanec
54 - Lukáš Zelenický
52 - Mário Lacko
51 - Martin Uríček
49 - Filip Hanus
Najviac strelených ligových gólov
36 - Dušan Bublák
35 - Ivan Belák
27 - Andrej Turančík
25 - Juraj Viktory
21 - Peter Černák
16 - Andrej Baláž
15 - Patrik Brestovanský
14 - Marek Frimmel
14 - Juraj Pekár
13 - Matúš Matuškovič
12 - Dávid Belanec
12 - Lukáš Zelenický
10 - Branislav Obžera
10 - Lukáš Sluka
9 - Milan Pastva
9 - Vladimír Drozd
Abjat-sur-Bandiat

Poloha

Obec má rozlohu 27,62 km². Najvyšší bod je položený 355 m n. m. a najnižší bod 196 m n. m.

Obyvateľstvo

Počet obyvateľov obce je 650 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Četníci z Luhačovic

Produkcia

Seriál voľne nadviazal na úspešnú sériu Četnických humoresiek. Podľa kreatívneho producenta Českej televízie Davida Ziegelbauera však ide o samostatný projekt, ktorý s humoreskami súvisí len zasadením do prvorepublikového žandárskeho prostredia, dej sa však odvíja úplne nezávisle.
Natáčanie seriálu v produkcii brnianskeho štúdia Českej televízie začalo 9. septembra 2014 v Lesním Hlubokém u Velkej Bíteše, kde vznikla policajná stanica, dejovo umiestnená do dediny pri Luhačoviach. Výkonná producentka Darina Levová vtedy uviedla, že natáčanie je  plánované do konca novembra 2014 a v nasledujúcom roku na obdobie marec až máj. Ďalšie natáčacie lokácie boli v Jimramove, Prostějove, Luhačoviciach, Lomnici pri Tišnove, Lednici, Hošticiach a Mrákotíne. Točilo sa napr. aj v Třebíči a okolí – Boňove, Častohosticiach a v Jasenici.
V trojici režisérov bol pôvodne miesto Arichteva oznámeny angažmán Pavla Jandourka. Každý z troch režisérov Dan Wlodarczyk, Peter Bebjak, Pavel Jandourek sa ujal natáčania vždy štyroch častí po cca 90 minut. Pôvodne tiež malo ísť len o šesť dielov a natáčanie malo skončiť v máji 2015, tak aby bol seriál odvysielaný v septembri 2015. Namiesto toho však došlo k obmene v produkčnom (zmena kreatívneho i výkonného producenta) aj tvorivom tíme a z pôvodne šiestich dielov sa seriál rozšíril na celkových dvanásť. Vtedy už natočené tri časti mali ešte počas roka 2015 doplniť ďalšie štyri a posledných päť potom na jar 2016. Druhá natáčacia etapa začala v auguste 2015 a nakoniec bolo natáčanie ukončené začiatkom augusta 2016. Celkovo sa seriál točil 200 dní na štyridsiatich miestach s využitím 160 hercov a takmer 1 600 kostýmov.
Názov seriálu sa v priebehu produkcie zmenil z pôvodne ohlásených Četnických trampot na Četníkov z Luhačovic.
Mortzwiller

Poloha

Obec má rozlohu 4,23 km². Najvyšší bod je položený 421 m n. m. a najnižší bod 340 m n. m.

Obyvateľstvo

Počet obyvateľov obce je 321 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Avenue des Champs-Élysées

Podujatia

Champs-Élysées je tradičným koncom poslednej etapy cyklistických pretekov Tour de France. Obrovské a spontánne zhromaždenia na Champs-Élysées bývajú aj oslavy mnohých príležitostí, akými sú napríklad Nový rok alebo aj víťazstvo Francúzska v roku 1998 na Majstrovstvách sveta vo futbale.
Daryl Hannahová

Životopis

Daryl sa narodila a Susan a Don Hannahovým ktorí sa rozviedli len pár mesiacov po jej narodení. Neskôr sa jej matka vydala za obchodníka Jerrolda Wexlera. Daryl je vegetariánka od jedenástich rokov a vyrastala s otcom, jej sestrou Page Hannahovou a jej nevlastnou sestrou Tanyouo Wexlerovou.

Kariéra

Svoju hereckú kariéru zahájila v roku 1978, vo filme Zúrivosť, ktorý režíroval Brian de Palma. Časom, sa z menších rolí vypracovala na väčšie úlohy, jedna z jej najznámejších je príklad replikantka Pris v sci-fi filmue Blade Runner.
V komédií Žblnk! sa predviedla vedľa herca Toma Hanksa a za jej postavu zamilovanej morskej panny jej film zaručil cenu Saturn v kategórií najlepšia herečka.
V druhej polovici osemdesiatych rokov získala skôr menšie filmové úlohy, ako príklad vo filme Oceľové magnólie alebo známy Oscarový film Wall Street, spolu s Charliem Sheenom a Michaelom Douglasom.
Po účasti na niekoľkých neúspešných filmoch, Daryl začali obsadzovať skôr do vedľajích postáv. Príklad vo filmoch Daj si pohov kamoš alebo Skutočná blondýnka.  V priebehu nasledujúcich desiatich rokov sa objavila v neúspešných a kriticky obvinených filmoch ako je rozprávka Jack a fazuľa alebo Smrť smrť. Verejnosť si povšimla že sláva Daryl je dávno preč a obdivuhodné bolo, že v roku 2003 bola obsadená do úlohy vrahyne Elle Driver v akčnom filme Kill Bill. Jej filmová postava sa objavila aj v druhej časti, ktorá bola natočená v roku 2004. Jej herecký výkon v týchto filmoch, rovnako ako v novších filmoch Northerfork sú popisované ako jej herecký comeback.
Napísala scenár, režírovala a tiež produkovala krátky film Posledná večera, za ktorú bola nominovaná na cenu Berninale. Tiež sa objavila vo videoklipe Robbieho Williamsa.
V roku 2015 sa pripojila k natáčaniu seriálu Sense8, kde stvárňuje jednu z hlavných postáv.
Mace Windu

Mace Windu (72 BBY - 19 BBY) je fiktívna postava zo sveta Star Wars a predstavený rádu Jedi. Je najväčším poradcom Yody. Vďaka tomu aj môže nosiť svetelný meč s fialovou čepeľou (aký máva väčšina predstavených rádu). Sídli na Coruscante, ale len málokedy odtiaľ odchádza do akcie. Je zrejme najlepším súčasným rytierom Jedi a ovláda starobylú jedijsko-sithskú techniku Vaapad.
Mace Windu bol už od Epizódy I. podozrievavý k Anakinovi Skywalkerovi, v ktorom cítil veľkú Silu. Nakoniec, keď sa vydal zatknúť Dartha Sidiousa, Anakin ho zradil a odsekol mu ruku. Darth Sidious ho následne silou blesku zabil.

Výskyt

Epizóda I. – Mace Windu tu iba zasadá v rade Jedi a rieši problém okolo Anakina Skywalkera.
Epizóda II. – Windu sa vydáva na pomoc zajatému Obi - wan Kenobimu na planéte Geonosis. Podarí sa mu odseknúť hlavu námezdnému lovcovi menom Jango Fett. Následne sa aktívne zapojí do bitky proti bojovým droidom Obchodnej federácie.
Epizóda III. – Windu prestáva dôverovať Anakinovi a kancelárovi Palpatinovi. Najskôr ale poverí Anakina, aby kancelára špehoval. Ten mu skoro donesie, že Palpatine je v skutočnosti Darth Sidious, temný lord zo Sithu, a tak sa ho vypraví s trojicou Jediov ho zatknúť. Vo vzájomnom súboji Windu zvíťazí, avšak Anakin mu v situácii, keď sa Windu chystá Sidiousa zabiť, odsekne ruku a tým dopomôže Sidiousovi k víťazstvu.
Štepný bod – Mace Windu vysiela svoju padawanku Depu Billabu na planétu Haruun Kal, aby vycvičila miestnych obyvateľov k boju proti separatistom. Depa však záhadne zmizne a jediný, kto ju dokáže nájsť, je práve Mace Windu…
Arzens

Poloha

Obec má rozlohu 21,11 km². Najvyšší bod je položený 425 m n. m. a najnižší bod 125 m n. m.

Obyvateľstvo

Počet obyvateľov obce je 1141 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ferrière-la-Petite

Poloha

Obec má rozlohu 5,35 km². Najvyšší bod je položený 188 m n. m. a najnižší bod 131 m n. m.

Obyvateľstvo

Počet obyvateľov obce je 997 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mistral Air

História

Leteckú spoločnosť Mistral Air založil v roku 1981 herec a bývalý plavec Bud Spencer. Svoju činnosť začala v roku 1984. Až do marca 2002 bola spoločnosť vo vlastníctve kuriérskej spoločnosti TNT N.V., kedy spoločnosť TNT predala 75% podiel Talianskej pošte.
AMC trio

Charakteristika tvorby

AMC trio sa vyhýba čisto jazzovej či swingovej tvorbe – vo svojej rôznožánrovej autorskej hudbe sa inšpiruje najmä popom, vážnou hudbou, folklórom, prírodou či duchovnom.
Kapela nemá jedného lídra, je zoskupením troch rovnocenných hráčov.
Venoy

Poloha

Obec má rozlohu 22,74 km². Najvyšší bod je položený 289 m n. m. a najnižší bod 121 m n. m.

Obyvateľstvo

Počet obyvateľov obce je 1 738 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Deň víťazstva nad fašizmom

Deň víťazstva nad fašizmom bol pomenovaný 9. máj 1945, najvyšším veliteľom Červenej armády Josifom Vissarionovičom Stalinom na počesť ukončenia druhej svetovej vojny (8. mája). Po nástupe komunizmu v strednej a východnej Európe bol oslavovaný, a bol stanovený štátnym sviatkom. Sú po ňom pomenované mnohé ulice a sídliská (napr. ul. 9. mája).
Bezpodmienečná kapitulácia nemeckých vojsk do rúk západných spojencov bola pôvodne podpísaná 7. mája 1945 v Remeši. Počas podpisu aktu neboli prítomní oficiálni sovietski predstavitelia. Nemecké vojská navyše pokračovali v bojoch proti sovietskym jednotkám. ZSSR preto trval na opätovnom opakovaní aktu v Berlíne. Nemecké velenie podpísalo bezpodmienečnú kapituláciu do rúk všetkých Spojencov, vrátane ZSSR krátko pred polnocou 8. mája 1945. Nadobudnúť mala platnosť od 23:01 stredoeurópskeho času. V tej dobe bol na území hlavného mesta ZSSR v Moskve už iný deň - 9. máj.
Bejzbal na Bolivarianských hrách

Bejzbal na Bolivarianských hrách je bejzbalový turnaj, ktorý sa koná v rámci multišportového podujatia Bolivarianských hier. Organizuje ho Panamerická bejzbalová konfederácia (COPABE) v spolupráci s Bolivarianskou športovou organizáciou (ODEPO). Do programu hier bol bejzbalový turnaj prvýkrát zaradený hneď na prvých bolivarianských hrách v roku 1938 v Bogote. Bejzbalový turnaj sa odvtedy, okrem prestávok v rokoch 1977, 1993, 1997 a 2005, organizuje pravidelne a zatiaľ iba v mužskej kategórii. Družstvom s najväčším počtom víťazstiev je Venezuela, ktorá zvíťazila na ôsmich turnajoch.
Trannes

Poloha

Obec má rozlohu 10,11 km². Najvyšší bod je položený 218 m n. m. a najnižší bod 139 m n. m.

Obyvateľstvo

Počet obyvateľov obce je 257 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Françoise Demulderová

Françoise Demulder (* 9. jún 1947 – † 3. september 2008 Paríž) bola francúzska vojnová fotografka, ktorá v roku 1976 ako prvá žena zvíťazila v prestížnej súťaži World Press Photo. Víťaznou fotografiou bola čierno-biela snímka Palestínčanky, dvíhajúcej ruky k zamaskovanému ozbrojenému mužovi v Bejrúte. Demulder a Catherine Leroy začali svoju kariéru vo vietnamskej vojne a spolu s Christine Spengler sa presadili v profesii, v ktorej v tom období dominovali predovšetkým muži. Stali sa hviezdami troch parížskym agentúr – Sygma, Gamma a Sipa, ktoré v 70. a 80. rokoch 20. storočia spravili z Paríža centrum svetovej fotožurnalistiky. V druhej polovici 20. storočia Demulder prinášala fotografie zo všetkých väčších vojnových konfliktov pre periodiká ako Time, Stern, Paris Match alebo Newsweek. Rovnako ako na juhovýchode Ázie a na Blízkom východe, pokrývala udalosti na Kube, v Pakistane a Etiópii. Hoci vyhlásila, že neznáša vojnu, cítila sa „nútená k dokumentovaniu toho, že sú to vždy chudobní, ktorí trpia, kým mocní sa stávajú bohatšími a bohatšími“. Francúzska ministerka kultúry Christine Albanel ju po smrti nazvala „pozoruhodnou ženou, umelkyňou a svedkyňou našich čias“.
Jamníček (prítok Hornádu)

Jamníček je potok na Spiši, na území okresu Spišská Nová Ves. Je to ľavostranný prítok Hornádu a má dĺžku 4,9 km. Preteká Hornádskou kotlinou, kde aj v podcelku Hornádske podolie pramení, na južnej stráni vrchu Spúšťadlo (609,9 m n. m.) v nadmorskej výške okolo 550 m n. m. Tečie viac-menej na juhovýchod cez obec Jamník, sprava priberá prítok z oblasti Panského poľa. Do Hornádu ústi severovýchodne od obce Matejovce nad Hornádom v nadmorskej výške 408,6 m n. m.
Cesta zo Škandinávie do Grécka

Cesta zo Škandinávie do Grécka bola stredoveká riečna cesta, ktorá viedla zo Škandinávie naprieč východnou Európou do Byzantskej ríše. Prvýkrát sa názov tejto cesty objavil v kronike letopisca Silvestra. Vo 8. - 9. storočí bola jednou z expanzívnych ciest Vikingov (Varjagov, ktorí žili v oblasti úmoria Baltského mora) vedúcich na juh do juhovýchodnej Európy a Malej Ázie. Túto istú cestu využívali aj ruskí kupci, ktorí obchodvali s Konštantínopolom a s obyvateľmi Škandinávie.
K tejto ceste existovala aj paralelná cesta - tzv. Cesta zo Škandinávie do Perzie, - ktorá viedla cez Volgu a Kaspické more a tiež západná cesta, ktorá spájala sever s regiónom Stredozemného mora.
Známa je aj oveľa staršia verzia tejto cesty vedúca priamo z Baltského mora k Západnej Dvine a odtiaľ cez Dneper do Čierneho mora.

Význam

Zo začiatku tak ako táto cesta aj jej podobné využívali Vikingovia na svoje pustošivé nájazdy na ekonomicky a kultúrne rozvinutejšie mestá Európy a Byzantskej ríše. Neskôr sa táto cesta stala dôležitou obchodnou cestou, ktorá spájala Škandináviu (severnú Európu) a bohatú Byzantskú ríšu. Popri ceste Varjagovia kolonizovali priľahlé územia, a tak vznikli varjago-slovanské štátne útvary (kniežatstvá) vikingskej dynastie Rurikovcov v Novgorode (Rurikovo mesto, Stará Ladoga) a neskôr aj v Smolensku a Kyjeve.
Časom význam obchodnej cesty upadol a jej definitívny koniec stanovil rozpad Kyjevskej Rusi, centralizácia krajín Škandinávie, pád Byzantskej ríše a, nakoniec, obsadenie území okolo Volgy Tatármi.
V časoch Stenku Razina (1630 - 1671) túto cestu využívali záporožskí kozáci na svoje lúpežnícke výpravy na hlavné mesto Osmanskej ríše - Konštantínopol.
Raival

Poloha

Obec má rozlohu 19,22 km². Najvyšší bod je položený 337 m n. m. a najnižší bod 241 m n. m.

Obyvateľstvo

Počet obyvateľov obce je 261 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Luzarches (obec)

Poloha

Obec má rozlohu 20,49 km². Najvyšší bod je položený 149 m n. m. a najnižší bod 35 m n. m.

Obyvateľstvo

Počet obyvateľov obce je 4 362 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Roche-sur-Foron (obec)

Poloha

Obec má rozlohu 17,94 km². Najvyšší bod je položený 1 896 m n. m. a najnižší bod 500 m n. m.

Obyvateľstvo

Počet obyvateľov obce je 10 510 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Benedikt Rejt

Život

Bol činný prevažne v Čechách. Prvá zmienka o ňom pochádza z roku 1489. Preslávil sa už pred príchodom do Čiech ako znalec techniky budovania pevností. Kráľ Vladislav II. ho pozval zo susedného Saska. S Rejtovým menom sa spája veľkorysá prestavba Pražského hradu, ktorá začala v roku 1485 fortifikáciou (veža Daliborka a hradby so streleckou ochodzou lemujúcou Zlatú uličku). Pokračovala dostavbou Starého kráľovského paláca o jedinečný priestor Vladislavskej sály. Priestor, ktorý svojimi rozmermi (62 × 16 × 13 m) nemal obdobu a kde sa mohlo 100 ľudí prechádzať na koňoch, preslávil hlavne svojou neobvykle zložitou, prevýšenou klenbou s krúženými rebrami. Išlo tak o najväčšiu klenutú sálu bez použitia stredných opôr v Európe.
Ďalej Rejt navrhol a realizoval modernizáciu opevnenia niektorých šľachtických sídiel, predovšetkým hradov Švihov a Blatná. Za svoje dielo ho povýšili do šľachtického stavu (od roku 1502 bol uvádzaný ako nobilis Benedictus, lapicida domini regis). V jeho dielach sa kombinujú princípy gotického dekorativizmu a renesančnej konštrukcie v duchu Albertiho.
Pacific Standard Time

Pacific Standard Time (PST) je časové pásmo zasahujúce na územie Spojených štátov, Kanady a Mexika. Od Coordinated Universal Time (UTC) ho oddeľuje osem hodín (UTC-8). Počas letného času ho od UTC delí sedem hodín (UTC-7).
Na území Spojených štátov a v Kanade sa vo všeobecnosti nazýva ako Pacific Time (PT). V Mexiku sa označuje ako Severozápadná zóna.

Pacific Daylight Time

Na väčšine územia Pacific Standard Time platí počas letných mesiacov letný čas – Pacific Daylight Time (PDT), (UTC-7). Výnimku tvoria územia na okolí miest Dawson Creek a Creston v Britskej Kolumbii. Taktiež počas letných mesiacov je väčšina územia Arizony (ktorá je v pásme Mountain Standard Time a v ktorej neplatí letný čas) v rovnakom časovom pásme, ako štáty s ňou susediace na západe (ktoré sú v pásme Pacific Daylight Time).
Majstrovstvá Európy vo futbale 2012

Problémy s organizáciou

Viackrát boli otázky ohľadom zvládnutia organizácie, ale vždy bola vyjadrená podpora organizátorom. V októbri 2008 kvôli svetovej finančnej kríze a nejasnosti v právnych otázkach Ukrajina pozastavila prípravné práce. V prípade ak sa ich vzdá, Poľsko navrhuje organizovať EURO 2012 s Nemeckom. Ukrajinský veľvyslanec v Poľsku tieto správy poprel. Dokonca ich označil za blúznenie. Takisto v októbri 2008 kvôli sporu medzi poľskou vládou a FIFA bola organizácia zo strany Poľska taktiež ohrozená. V decembri toho istého roku sa opäť objavili správy, že Ukrajina nestíha práce okolo národného štadióna. UEFA jednoznačne poprela špekulácie, že šampionát by mohlo samo usporiadať Poľsko. V marci 2009 sa objavili informácie, či Ukrajina zvládne financovať výstavbu štadiónov, i napriek finančnej kríze.
Slovenská banská cesta

Slovenská banská cesta (skratka SBC) je prezentáciou bohatého baníckeho dedičstva na území Slovenska ako dôležitej súčasti našich dejín.
Hlavným cieľom projektu SBC je zvýšiť úroveň poznania kultúrno-historického dedičstva v oblasti baníctva. Snahou organizátorov je nielen záchrana montánnych objektov, ale aj ich sprístupnenie záujemcom o tento druh zážitkovej turistiky. Projekt Slovenská banská cesta podporuje Ministerstvo hospodárstva SR. Realizátorom základnej časti projektu v roku 2007 boli Rudné bane, š.p. Banská Bystrica. Webová stránka s rozšírenými funkciami a mapovým portálom je vytvorená pracovnou skupinou pre SBC v rámci Združenia baníckych spolkov a cechov Slovenska.
Saint-Maurice-du-Désert

Poloha

Obec má rozlohu 11,3 km². Najvyšší bod je položený 302 m n. m. a najnižší bod 193 m n. m.

Obyvateľstvo

Počet obyvateľov obce je 720 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Turgon

Poloha

Obec má rozlohu 7,26 km². Najvyšší bod je položený 183 m n. m. a najnižší bod 134 m n. m.

Obyvateľstvo

Počet obyvateľov obce je 93 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Murville

Poloha

Obec má rozlohu 5,57 km². Najvyšší bod je položený 366 m n. m. a najnižší bod 305 m n. m.

Obyvateľstvo

Počet obyvateľov obce je 235 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Theillay

Poloha

Obec má rozlohu 96,38 km². Najvyšší bod je položený 168 m n. m. a najnižší bod 96 m n. m.

Obyvateľstvo

Počet obyvateľov obce je 1 293 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hardivillers

Poloha

Obec má rozlohu 9,63 km². Najvyšší bod je položený 187 m n. m. a najnižší bod 112 m n. m.

Obyvateľstvo

Počet obyvateľov obce je 579 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oxford Circus (stanica metra)

Dejiny

Stanica bola otvorená spoločnosťou Central London Railway (CLR) 30. júla 1900 a následne aj Baker Street & Waterloo Railway (BS&WR) 10. marca 1906. Tieto dve spoločnosti mali oddelené východy zo stanice ako aj výťahové šachty smerujúce pod zem. Budovy stanice týchto dvoch spoločností boli postavené na veľmi stiesnených priestoroch na obidvoch rohoch ulíc Oxford Street a Argyll Street východne od námestia Oxford Circus a dodnes pretrvávajú ako východy zo stanice. Stanice boli pôvodne vybudované ako úplne samostatné, ale prestupné chodby boli pohotovo doplnené. Zachovaná budova CLR na východnom rohu je najlepším príkladom staníc navrhnutých Harrym Bellom Measuresom, budova BS&WR zas najlepšie odzrkadľuje prácu Leslieho Greena.
Už skoro od počiatku stanica trpí veľkou preťaženosťou a už sa tu udialo veľa vylepšení, ktoré tento problém mali odstrániť. Po mnohých diskusiách medzi dvoma spoločnosťami sa začalo stavať v roku 1912. Vznikol tu nový vestibul stanice vybudovaný v základoch budovy BS&WR a na prístup k Bakerloo Line sa začal používať nový pár eskalátorov. Prístup k Central Line bol zabezpečený cez pôvodné chodby. Stavba bola dokončená 9. mája 1914 s výťahmi k Central Line stále v prevádzke. V roku 1923 však toto vylepšenie prestávalo stačiť počtu cestujúcich a tak začala ďalšia prestavba. Vtedy tu pribudli nový pár eskalátorov smerom k Central Line a budova CLR začala existovať už len ako východ. Ďalej 2. októbra 1928 bol pridaný tretí eskalátor smerom k Bakerloo Line. V roku 1942 tu nezvyčajne začali byť v prevádzke aj nové vysokorýchlostné výťahy, ktoré sa väčšinou využívali ako priamy výstup od Central Line do budovy CLR.
Victoria Line tu začala premávať 7. marca 1969. Aby sa zvládol nápor ďalších cestujúcich, bol postavený nový vestibul priamo pod námestím Oxford Circus. Doprava bola počas výstavby (1963 - 1968) presmerovaná ponad most tvaru dáždnika, ktorý sa nachádzal nad križovatkou. Presmerované boli aj vodovodné potrubia a telefónne káble do nových tunelov vedľa vestibulu. Výstavba tunelov a nástupíšť Victoria Line, eskalátorových šácht a prestupných chodieb k Central Line sa realizovala cez prístupové šachty zapustené neďaleko Cavendish Square, Upper Regent Street a Argyll Street. Taktiež tu bol vybudovaný aj priamy prestup na nástupištia Bakerloo Line. S novými eskalátormi boli pôvodné výťahy úplne odstránené.
V roku 1984 počas rekonštrukčných prác vznikol v stanici požiar, ktorý zničil celé jedno nástupište. Predpokladá sa, že požiar bol spôsobený dymiacimi predmetmi, ktoré niekto strkal cez ventilačnú mriežku do skladu, kde sa vznietili viaceré uložené materiály. Toto viedlo k zákazu fajčenia v celej sieti londýnskeho metra.
Stanica sa v dnešných dňoch podrobuje rozsiahlej modernizácii, v ktorej prebehne výmena väčšiny doterajšieho vybavenia. Tiež by sa na nástupištia Victoria Line mali vrátiť pôvodné motívy stanice  od Hansa Ungera.
Galan (Hautes-Pyrénées)

Poloha

Obec má rozlohu 14,05 km². Najvyšší bod je položený 501 m n. m. a najnižší bod 310 m n. m.

Obyvateľstvo

Počet obyvateľov obce je 729 (2011).
Nasledujúci graf zobrazuje vývoj počtu obyvateľov v obci.
Zdroje: INSEE